Lingua galaica

O **galaico**, tamén coñecido como **hispanocelta do noroeste**, foi unha lingua celta (do tipo Q) ou un grupo de linguas e dialectos, emparentados co celtibérico, falada a comezos da era cristiá no cuadrante noroeste da Península Ibérica, máis especificamente entre a costa atlántica do oeste e o norte e unha liña imaxinaria que corta a península de norte a sur, ligando as actuais cidades de Oviedo e Mérida. Así como ocorre co ilirio e o lígur, o *corpus* que se conserva está composto de palabras illadas e frases curtas atopadas en inscricións locais (en latín) ou glosadas por autores clásicos, xuntamente con onomástica (antropónimos, etnónimos, teónimos, topónimos) tamén atopada en inscricións, ou que sobreviviu até o presente en nomes de lugares, ríos ou montes. Diversas palabras de orixe céltica tamén foron preservadas polas linguas románicas locais (entre elas, o galego), e é probable que fosen herdadas destes dialectos celtas-Q.

## Distintividade 
Tanto Pomponio Mela coma Plinio o Vello escribiron sobre as poboacións celtas e non celtas de Gallaecia e Lusitania. Algúns autores modernos especularon sobre a posibilidade de que ámbalas rexións compartisen unha mesma lingua céltica, mentres que outros autores sinalan dificultades non resoltas dentro desta hipótese, como as características fonéticas incompatíbeis das dúas rexións, como a preservación de **p-* e o reflexo inconsistente das consoantes líquidas silábicas. A evidencia filoxenética amosa que a lingua galaica, se ben comparte algunhas características co celtibero, ten evolucións fonéticas que o diferencian do celtibero.

## Revitalización 
A comezos do século XXI diversos movementos culturais amosaron interese en rescatar a tradición lingüística galaica. Algúns chegaron a propoñer revivir a lingua a través da reconstrución lingüística, baseándose nas evidencias existentes e en linguas celtas como o antigo irlandés ou o reconstruído protocelta. Unha das aspiracións deses movementos culturais é a creación dun dicionario *atebivota* formado por palabras do galaico. Eses traballos foron apoiados pola Liga Céltiga Galaica, que ademais promove o intercambio con outros movementos pancélticos como a Liga Céltica, aínda que esta última só recoñece movementos ligados a linguas celtas vivas.

## Galería 

Ficheiro:Latronius Celtiati.JPG|Estela antropomórfica de Verín con inscrición en latín e antropónimos locais: LATRONIUS CELTIATI F(ilius) H(ic) S(itus) E(st)
Ficheiro:Estela de Crecente. Séc I dC. Museo Provincial de Lugo.jpg|Estela de Crecente atopada en Crecente (Mera, Lugo) con inscrición latina: APANA AMBOLLI F(ilia) CELTICA SVPERTAM(arica) [Castello] MIOBRI AN(norum) XXV H(ic) S(itus) E(st) APANVS FR(ater) F(aciendum) C(uravit).
Ficheiro:Lucoubu arquien.jpg|Inscrición votiva adicada a Lugh: LUCOUBU ARQUIEN(obu) SILONIUS SILO EX VOTO
Ficheiro:Cosou Daviniago.jpg|Inscrición votiva adicada a unha divindade local, Cosso, nunha ara de Meirás, Sada: COSOU DAVINIAGO Q(uintus) V() C() EX VOTO
Ficheiro:Ara a Coso Udaviniago.jpg|A mesma cá anterior
Ficheiro:Fonte do Ídolo Braga.jpg|Inscricións atopadas en Braga, Portugal: [Ce]LICUS FRONTO ARCOBRIGENSIS AMBIMOGIDUS FECIT; e TONGOE NABIAGOI CELICUS FECIT FRONT[o]
Ficheiro:VECIUS VEROBLII.JPG|Inscrición latino-galaica: VECIUS VEROBLII F(ilius) PRICE[ps ...] / CIT(...) C(ASTELLO) CIRCINE AN(norum) LX / [...]O VECI F(ilius) PRINCEPS CO[...] / H(ic) S(iti) SVNT HEREDES SIB[i]

## Notas 
## Véxase tamén 
### Bibliografía 
* Búa, Carlos (2007) *O Thesaurus Paleocallaecus*, in 
* Curchin, Leonard A. (2008) Estudios Gallegos*The toponyms of the Roman Galicia: New Study*. CUADERNOS DE ESTUDIOS GALLEGOS **LV** (121): 109-136.
* DCECH = Coromines, Joan (2012). Diccionario crítico etimológico castellano e hispánico. Madrid: Gredos. .
* 
* 
* 
* Luján Martínez, Eugenio R. (2006) *The Language(s) of the Callaeci*. e-Keltoi **6**: 715-748.
* 
* 
* Prósper, Blanca María e Francisco Villar (2005). *Vascos, Celtas e Indoeuropeos: Genes y lenguas.* Ediciones Universidad de Salamanca. .
* 
* 
* Wodtko, Dagmar S. (2010) *The Problem of Lusitanian*, in 

### Outros artigos 
* Galaicos
* Gallaecia
* Lista de palabras galegas de orixe celta
* Topónimos célticos en Galicia
### Ligazóns externas 
* Antropónimos galaicos e de orixe céltica no web dos nomes galegos, da Asociación Fillos de Galicia.